Esperantisto estas ĉiu, kiu parolas en la lingvo internacia kaj uzas ĝin. Nenion alian Ludoviko L. Zamenhof diris pri la kondiĉoj esti en la movado krom modesta, silenta aldono: se vi havas tempon kaj emon helpu disvastigi nian lingvon kaj kulturon. Multaj el inter ni lernis la lingvon, ĝuas ĝin, uzas eblojn, kiujn malavare ĝi proponas, ne multaj tamen rimarkis la ludovikan peton. Mi ne scias, ĉu Flo ĝin rimarkis – fakte ne demandis mi pri tio. Sed scias mi, ke ekinteresiĝinte pri Esperanto iam li komprenis, ke ĝia evoluo dependas de ni mem, de la esperantistoj. Kaj multe pli mi povus skribi estante sub impreso de tiu homo, de lia agado, penado, kiu malgraŭ oftaj financaj perdoj grave influas progreson kaj evoluon de nia movado. Sed eble pri tio ĉio parolu li mem.
#000000
Sen vi ankaŭ Varsovia Vento ne havus tiel riĉan muzikan plenumon!
#000001
Floréal Martorell pri historio de sia vivo kaj agado.
#000002
Intervjuo registrita aŭguste de 2013 dum FESTO,
publikita en la 95a elsendo, intervjuis Irek,
#000003
Interparolo pri Eurokka kaj Rok’ Gazet‘.
#000004
Intervjuo registrita decembre de 2013 en Bjalistoko,
publikita en la 104a elsendo, intervjuis Irek,
#000005
Vinilkosmo lanĉis koncepton pri klubo por aboni esperanto-muzikon laŭ diversaj abonformuloj. Ekzistas kialo, kiun ĝenerale oni povas priskribi – helpu ekziston kaj evoluon de la muzika branĉo de nia internacia kulturo, ĉar se ne helpos al ĝi ni, kiu helpos? Sed fakte ne ĝis fino pri helpo temas. Se vi iras al vendejo nenion vi ricevas sen mono. Tio estas iel absolute evidenta. Ankaŭ muziko estas ia produkto, varo – en la muzikaj vendejoj Kdoj oni ne disdonas senpage. Eĉ se la artisto rezignas el profitoj iu ja pagas pro registrado, eldonado, eĉ disvastigado de informoj. Sufiĉe longe mi observas nian kulturon por konstari, ke la artistoj kiuj provas ekekzisti muzike en nia kulturo rapide rezignas daurigon. Jes, ĉar pensante pri tiu agado en Esperantujo oni devas esti riĉa, stulta aŭ senlime idealisma por okupiĝi pri tio. Se temas pri Flo nek riĉa nek stulta li estas. Li amas muzikon. Li amas Esperanton. Kaj li scias, ke por ke nia kulturo ekzistu ne paroli sed agi oni devas. Aliĝu do vi al la abonantaro de Vinilkosmo por ke vi ankaŭ vi havu influon al evoluo de nia muzika kulturo. Se vi mem ne agas almenaŭ tiamaniere subtenu nian kulturon!
#000006
Klarigoj de Flo pri la Abonklubo.
#000008
Floreal Martorell, kiu estas la plej grava muzikeldonisto en Esperantujo, estas intervjuita de EsKu – Esperanto-Kulturo. Li klarigas la konatajn jam nomojn: Eurokka, Vinilkosmo kaj Abonklubo, kaj ankaŭ parolas pri la plej aktualaj tendencoj en Esperanta muziko.
#000010
Por trovi ĝustan elsendon entajpu ekz. La 80a
#000015
Kreita pere de WordPress kaj Tarski
#000016